section_heading: Životopis
paragraph_text: Živi i radi u Zagrebu.<br /> Uz izložbenu djelatnost bavi se i likovnim uređenjem interijera javnih prostora te povremeno različitim vidovima dizajna. <br /> Od 1997. do 2003. godine radio je kao profesor crtanja i slikanja u zagrebačkoj Umjetničkoj gimnaziji. Od 2004. godine profesor je slikarstva na Akademiji likovnih umjetnosti u Zagrebu. Od 1988. član je HDLU-a i HSZU-a, a od 2006. godine član je Matice hrvatske. Za iznimnu djelatnost u kulturi odlikovan je Redom Danice hrvatske s likom Marka Marulića. Važnije kolekcije Zoltana Novaka nalaze se u Modernoj galeriji te u Muzeju za umjetnost i obrt u Zagrebu, u Muzeju Vukovar te u Zbirci Faggian u Puli.